《归山作》
唐代·护国

諠静各有路，偶随心所安。纵然在朝市，终不忘林峦。

四皓将拂在，二疏能挂冠。窗前隐逸传，每日三时看。

靳尚那可论，屈原亦可叹。至今黄泉下，名及青云端。

松牖见初月，花间礼古坛。何处论心怀，世上空漫漫。

作者简介：护国，唐江南诗僧。天宝、大历间在世，为玄、肃、代三朝人，与灵一同时而稍后。工词翰，诗名闻于世。约卒于代宗大历间，张谓有诗哭之。《全唐诗》录存其诗十二首。